شەفەق نیوز/ وەڕیەوبەرایەتی کەشناسی و چەودێری زەۊلەرزە سەر وە وەزارەت گواستنەوە و پەیوەندیەیل هەرێم کوردستان، ئمڕوو چوارشەممە، لیست پلەیل گەرمی لە ناوچە و شارەیل هەرێم بڵاوکرد.
لە لیستەگە هاتیە قەزای پێنجوین سەر وە پارێزگای سلێمانی بەش شیرەگە وەپی کەفتیە لە نزمترین پلەی گەرمی ئمڕوو ١٥- توومارکریایە.
ئی قزا، لە رووژتیل گوزەشتەی نزیک داوەزین مێژوویگ لە پلەیل گەرمی توومار کرد ی ک رەسیە ٢٥-.
ناوچەی حاجی عومران سنووری سەر وە ئیدارەی ناوچەی سۆران دۊیەمە لەناو پەنج شارەگەی هەرێم ک کەمترین پلەی گەرمی توومارکردنە وە ٥-.
قەزای ماوەت سێیەمە لە زنجیرەگە ٥- توومارکردیە، و دۊیایی بازیان چوارەمە وە ٣-.
وقەزای مێرگەسوور پەنجەمە لە لیست شارەیلە وە ٢-.
یە لە وەختیگ ک چەودێریل کەشناسی ئۊشن هەرێم کوردستان لەی هەفتە کەفێدە وەر  شەپۆل نوویگ لە داوەزین پلەی گەرمی.
